Lansangang-bayang Halsema

Ang Lansangang Bayan ng Halsema (Ingles: Halsema Highway; kilala rin bilang Daang Benguet-Lalawigang Bulubundukin, Daang Baguio-Bontoc o Mountain Trail) ay isang pangunahing lansangang bayan sa Hilagang Luzon na umaabot mula hangganan ng lungsod ng Baguio hanggang sa munisipalidad ng Bontoc, Lalawigang Bulubundukin. Sa pinakamataas na antas nito na halos 7,400 talampakan (halos 2,256 m) sa Atok, iyon ang lansangang-bayang may pinakamataas na altitud sa Pilipinas.

Sinasakop ng lansangang bayan na may haba ng halos 150 kilometro ang 95 kilometro (59 milya) ng lalawigan ng Benguet at tumatawid sa mga walong munisipalidad nito (La Trinidad, Tublay, Atok, Bokod, Kabayan, Buguias, Bakun, at Mankayan). Nasasakupan din nito ang apat na bayan ng Lalawigang Bulubundukin (Bauko, Sabangan, Bontoc, at Sagada). Pumapahati ito sa dalawa sa bandang munting bayan ng Dantay sa Bontoc, kung saan ang isang kahati nito ay papunta naman sa gitnang bayan (downtown) ng Bontoc. At ang isa pa ay papunta sa bayan ng Sagada, na mayroong haba ng 29 km na higit na malayo mula sa pinagsangahan niyon.

Kasaysayan
Ipinangalan ang lansangang bayan mula sa inhinyerong Amerikano na si Eusebius Julius Halsema, na naglingkod na alkalde ng Baguio mula 1920 hanggang 1937. Sa ilalim ng termino ni Halsema, nagsimula ang konstruksyon niyon noong 1922 at natapos noong 1930 sa tulong ng mga katutubo roon, at nagsilbing daanang panglakaran (foot trail) lamang.

Peligro
Lubhang mapanganib ang ilan sa mga bahagi ng lansangan, lalo na tuwing tag-ulan, kung saan karaniwan ang pagguho ng lupa at nagiging madulas ang mga inaspaltong bahagi. Noong Marso 2013, itinala ng List25 ang lansangang-bayang ito bilang ika-9 sa 25 Pinaka-mapapanganib na mga Daanan sa Mundo.

Mga sanggunian

Kategorya:Mountain Province
Kategorya:Benguet
Kategorya:Baguio
Halsema Highway